A Tanács 2578/2000/EK rendelete
(2000. november 17.)
az egyes halászati termékek forgalmazására vonatkozó közös előírások megállapításáról szóló 2406/96/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre,
tekintettel a halászati és akvakultúra termékek piacának közös szervezéséről szóló, 1992. december 17-i 3759/92/EGK tanácsi rendeletre [1] és különösen annak 2. cikke (3) bekezdésére,
tekintettel a Bizottság javaslatára,
mivel:
(1) A 104/2000/EK rendelet [2] IV. melléklete öt új fajt ad hozzá a piacok közös szervezése alapján az intervenciós mechanizmusokhoz elfogadott termékek jegyzékéhez.
(2) Mivel ebből következően, e fajok forgalmazására vonatkozóan - a közös piacszervezés keretében - közös előírásokat kell megállapítani a 2406/96/EK rendelet [3] módosításával,
ELFOGADTA EZT A RENDELETET:
1. cikk
A 2406/96/EK rendelet a következőképpen módosul:
1. 3. cikk:
a) az (1) bekezdésben az a) pont alatt szereplő jegyzék a következő franciabekezdésekkel egészül ki:
"- Csíkos vagy bajuszos vörös márna (Mullus barbatus, Mullus surmuletus),
- Fekete-tengeri keszeg (Spondyliosoma cantharus)";
b) az (1) bekezdés egy új d) ponttal egészül ki:
"d) Közönséges fésűkagyló és a 0307KN-kód alá tartozó más vízi gerinctelen állatok:
- Közönséges fésűkagyló (Pecten maximus),
- Közönséges kürtcsiga (Buccinum undatum)".
2. A 4. cikk (3) bekezdése első albekezdésének helyébe a következő rendelkezés lép:
"(3) A 3. cikkben említett tengeri rákot, közönséges fésűkagylót és közönséges kürtcsigát nem a különleges frissességi előírásoknak megfelelően kell kategóriába sorolni."
3. A 7. cikk (1) bekezdésének helyébe a következő rendelkezés lép:
"(1) A 3. cikkben említett termékek súlyuk vagy kilogrammonkénti darabszámuk alapján osztályozandók. A garnélarákokat és tengeri rákokat azonban a páncéljuk szélessége alapján kell méretkategóriákba sorolni; a közönséges fésűkagylók és a közönséges kürtcsigák a héjuk, illetve a házuk szélessége alapján sorolandók méretkategóriákba."
4. A II. mellékletben a csíkos vagy bajuszos vörös márnához, a fekete tengeri keszeghez, a közönséges fésűkagylóhoz és a közönséges kürtcsigához alkalmazandó méretkategóriákra vonatkozóan az ennek a rendeletnek a mellékletében megjelenő táblázattal egészül ki a meglévő táblázat.
2. cikk
Ez a rendelet az Európai Közösségek Hivatalos Lapjában való kihirdetését követő huszadik napon lép hatályba.
Ezt a rendeletet 2001. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. november 17-én.